armvectores/hy_wikipedia_2023 huggingface dataset:
Քաղաքագլխի տուն (Տագանրոգ)

Քաղաքագլխի տուն (ռուս.՝ Дом градоначальника, ժողովրդի մեջ` Ալեքսանդր I-ի պալատ, ռուս.՝ дворец Александра I), Տագանրոգի պատմության և ճարտարապետության հուշարձաններից մեկը։ Միահարկ քարե շենք է` կառուցված ռուսական կլասիցիզմի ոճով։ Հասցեն` Հունական փողոց, 40։ Հայտնի է գլխավորապես նրանով, որ 1825 թվականին այստեղ է մահացել Ռուսաստանի Ալեքսանդր I կայսրը։ 2016 թվականի դրությամբ այստեղ գործում է մանկական «Բերյոզկա» առողջարանը։


== Պատմություն ==
Առանձնատունը 1806 թվականին կառուցել է աստիճանավոր տիկին Սիվերեն։ 1816 թվականին շենքը վերակառուցվել է ճարտարապետ Ֆ. Մոլլի նախագծով և վաճառվել քաղաքին որպես քաղաքագլխի բնակարան։ Առանձնատունը տարբեր ժամանակահատվածներում պատկանել է տարբեր տերերի։ Նրանցից առավել ազդեցիկը եղել է Տագանրոգի քաղաքագլուխ Պյոտր Պապկովը, որը գնել է տունը կառուցվելուց չորս տարի հետո։ Ալեքսանդր I կայսրը այստեղ կանգ է առել երկու անգամ` 1818 և 1825 թվականներին։ Վերջին այցը նրա համար դարձել է ճակատագրական։ Ալեքսանդր I-ը մահացել է այստեղ նոյեմբերի 19-ին տենդից։ Նրա մահից հետո տունը գնել է այրացած կայսրուհի Ելիզավետա Ալեքսեևնան։ Այստեղ ստեղծվել է Ռուսաստանում առաջին հուշաթանգարանը, որը նվիրված է եղել կայսրին։ Ալեքսանդր I-ի պալատ այցելել են Ալեքսանդր II-ը և Ալեքսանդր III-ը, բանաստեղծներ Վասիլի Ժուկովսկին և Ալեքսանդր Պուշկինը` նրան աքսոր ուղեկցող գեներալ Նիկոլայ Ռաևսկու և նրա դստեր՝ Մարիա Վոլկոնսկայայի հետ, նկարիչ Հովհաննես Այվազովսկին, լուսավորության ժողկոմ Անատոլի Լունաչարսկին, որը հյուրերի հուշամատյանում կատարել է հետևյալ գրառումը. «Այս հնագույն անկյունն անհրաժեշտ է պահպանել որպես պատմական կենցաղային հուշարձան, գլխավորապես, ուսումնական նպատակներով...», և բազմաթիվ այլ անվանի գործիչներ։
Սկսած 1864 թվականից, 12 տարվա ընթացքում, դիրիժոր Պավել Չեխովի (Անտոն Չեխովի հոր) սիրողական երգչախումբը հանդես է եկել տան Խաչվերաց եկեղեցում, որը կառուցվել է առանձնատանը կայսեր հիշատակին։ 1860-ականների վերջում - 1870-ականների սկզբին Ալեքսանդր, Նիկոլայ և Անտոն Չեխովները նույնպես երգել են այդ երգչախմբում։ 1928 թվականին թանգարանը փակվել է, իսկ որոշ ցուցանմուշներ տեղափոխվել են Ալֆերակիի պալատ։


== Ճարտարապետություն ==
Մեկհարկանի առանձնատան ճակատն ունի 13 պատուհան։ Շենքը չունի սյունաշար, բայց իր մեջ կրում է ռուսական կլասիցիզմի հիմնական հատկանիշները։ Հարթ ճակատի անկյունները զարդարված են կոպտատաշ քարերով, քիվը զարդարում են օրդերային ատամնիկները։ Կողպեքային քարերն ավարտում են բոլոր պատուհանների կոմպոզիցիան, թեև ոչ բոլորն են պարակալված։ Նրանց ռիթմը փոքր-ինչ խախտված է։ Պատուհանների մի մասի վերևում կան եռանկյունաձև զարդաքիվեր, մյուսների վրա` ուղղանկյուն խորշեր, բայց առանց դեկորի։ Կոմպոզիցիոն առանցքն արտահայտված է ոչ հստակ։ XIX դարի առաջին կեսի Տագանրոգին բնորոշ շենք է։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
 Энциклопедия Таганрога / Гл. ред. В. И. Тимошенко. — 2-е изд., перераб. и доп. — Ростов н/Д: Ростиздат, 2003. — 510, [1] с. : ил., [4] л. ил., портр., карт. — 3000 экз. — ISBN 5-7509-0662-0.
Էմե Ժյուլ Դալու

Էմե Ժյուլ Դալու (ֆր.՝ Aimé-Jules Dalou, դեկտեմբերի 31, 1838(1838-12-31)[…], Փարիզ - ապրիլի 15, 1902(1902-04-15)[…], Փարիզ), ֆրանսիացի քանդակագործ։
Եղել է 1871 թվականի Փարիզի կոմունայի ակտիվ մասնակից, ընտրվել է Լուվրի թանգարանապահ։ Կոմունայի պարտությունից հետո, դատապարտվելով ցմահ աքսորի, փախել է Անգլիա, աշխատել մինչև 1879 թվականի ներումը։ Այդ տարիների գործերից է «Բրետոնուհին» (գիպս, Էրմիտաժ, Պետերբուրգ)։ Դալուի դեմոկրատական համոզմունքներն ու ռեալիստական քանդակի պարզ ոճի մշակման ձգտումը արտահայտվել են թեմատիկ բարձրաքանդակներում («Մարկիզ Դրյո-Բրեզեին պատասխանող Միրաբոն», բրոնզ, 1884, Դեպուտատների պալատ, Փարիզ) և «Աշխատանքի հուշարձանի» նախագծի բանվորների ու գյուղացիների 54 ֆիգուրներում (բրոնզ, թրծակավ, մոտ 1889—1898)։


== Ծանոթագրություններ ==
Խնայողական դրամարկղներ

Խնայողական դրամարկղներ, վարկային հիմնարկություններ, որոնց հիմնական ֆունկցիան բնակչության դրամական խնայողությունների և ժամանակավորապես ազատ դրամական միջոցների ներգրավումն է։
Ծագել են Եվրոպայում, 18-րդ դարի վերջին - 19-րդ դարի սկզբին՝ մասնավոր ընկերությունների, մունիցիպալիտետների և պետության կողմից։ Կապիտալիստական երկրներում խնայողական դրամարկղների միջոցներն օգտագործվում են ռազմական ծախսերը ֆինանսավորելու, բյուջեի դեֆիցիտը ծածկելու համար։ Ավանդների մեծ մասը պատկանում է ռանտյեներին, մանր ու միջին ձեռնարկատերերին։
20-րդ դարի վերջին ինտերնետային բանկինգի ի հայտ գալը նոր շունչ հաղորդեց խնայողական բանկային գործին, որն առավել բարձր տոկոսներ սկսեց վճարեց այն հաճախորդներին, ովքեր նախապատվությունը տվեցին իրենց ֆինասնական գործարքները միայն համացանցով իրականացնելուն։
Միտեսայմ

Միտեսայմ (ֆր.՝ Mietesheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 630 մարդ, բնակչության խտությունը` 74.20 մարդ/կմ²։ Բնակավայրը զբաղեցնում է 8.49 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 34 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 423 աշխատունակ (15-64 տարեկան)  բնակիչ, որոնցից ակտիվ էին 350-ը, իսկ ոչ ակտիվները` 73։ Ակտիվության ցուցանիշը կազմում է 82,7 %։ 350 աշխատունակ մարդկանցից աշխատել է 339 անձ (187 տղամարդ և 152 կին)։ Գործազուրկ են եղել 11 անձ (6 տղամարդ և 5 կին)։ 73 անաշխատունակներից 23-ը եղել են աշակերտներ կամ ուսանողներ, 23-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ավգուստ Վիլհելմ Շլեգել

Ավգուստ Վիլհելմ Շլեգել (August Wilhelm Schlegel, սեպտեմբերի 8, 1767(1767-09-08), Հաննովեր, Բրաունշվայգ-Լյունեբուրգ - մայիսի 12, 1845(1845-05-12)[…], Բոն, Քյոլնի վարչական շրջան, Հռենոսի պրովինցիա, Պրուսիայի թագավորություն), գրականության գերմանացի պատմաբան, քննադատ, բանաստեղծ և թարգմանիչ։
Ուսումնասիրել է հին և իր ժամանակի ռոմանտիկական գրականությունը, թարգմանել է Շեքսպիր, Կալդերոն, Պետրարկա՝ մշակելով գեղարվեստական թարգմանության տեսությունը։


== Ծանոթագրություններ ==
Մոլիան օ Բուա

Մոլիան օ Բուա (ֆր.՝  Molliens-au-Bois), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 336 մարդ, բնակչության խտությունը` 46.15 մարդ/կմ²։ Բնակավայրը զբաղեցնում է 7.28 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 12 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 238 աշխատունակ (15-64 տարեկան)  բնակիչ, որոնցից ակտիվ էին 175-ը, իսկ ոչ ակտիվները` 63։ Ակտիվության ցուցանիշը կազմում է 73,5 %։ 175 աշխատունակ մարդկանցից աշխատել է 161 անձ (83 տղամարդ և 78 կին)։ Գործազուրկ են եղել 14 անձ (7 տղամարդ և 7 կին)։ 63 անաշխատունակներից 37-ը եղել են աշակերտներ կամ ուսանողներ, 16-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դոբրուշինո (այլ կիրառումներ)

Դոբրուշինո, կարող է վերաբերել՝

Դոբրուշինո - գյուղ Ռուսաստանի Սմոլենսկի մարզի Ելնինսկի շրջանի կազմում
Դոբրուշինո - գյուղ Ուկրաինայի Ղրիմի Ինքնավար Հանրապետության Սակիի շրջանում
Կիսլոե (գյուղ, Զմիյովի շրջան)

Անվան այլ կիրառումների համար տե՛ս՝ Կիսլոե (այլ կիրառումներ)Կիսլոե (ուկրաիներեն՝ Кисле), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1659 թվականին։
2001 թվականի տվյալներով Կիսլոե գյուղում բնակվում էր 50 մարդ։ Բնակավայրը զբաղեցնում է 0,112 կմ² տարածք։ Բնակչության խտությունը կազմում էր 446,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
H-գործակից

h-գործակիցը ցուցանիշ է, որը փորձում է միաժամանակ չափել գիտնականի կամ պրոֆեսորի հրատարակված աշխատանքների արդյունավետությունն ու ազդեցության գործոնը։
Ցուցանիշը հիմնված է գիտնականի ամենաշատ հղումներով հոդվածների բազմության և ուրիշ հրատարակումներում դրանց մեջբերման քանակի վրա։ Գործակիցը կարող է կիրառվել նաև գիտնականների խմբի՝ բաժնի, համալսարանի, երկրի արդյունավետության և ազդեցության գնահատման համար։
H-գործակցի գաղափարը 2005 թ-ին առաջարկել է ամերիկացի ֆիզիկոս Ջորջ Հիրշը (Սան Դիեգոյի համալսարան, Կալիֆորնիա), որպես գործիք՝ գնահատելու համար տեսական ֆիզիկայում զբաղված ֆիզիկոսների աշխատանքը և այն երբեմն անվանում են Հիրշի գործակից կամ Հիրշի թիվ 
:


== Սահմանումը և նպատակը ==

Գործակիցը հիմնված է տվյալ հետազոտողի հրատարակումների ստացած մեջբերումների վրա։ Հիրշը գրում է. Գիտնականն ունի h գործակից, եթե նրա Np հոդվածներից 'h'-ը յուրաքանչյուրն ունի ամենաքիչը h մեջբերում և մնացած (Np − h) հոդվածներից յուրաքանչյուրի մեջբերումների քանակը չի գերազանցում h-ը։
Այլ կերպ ասած, h գործակցով գիտնականը հրատարակել է h հոդված, որոնցից յուրաքանչյուրն այլ հոդվածներում հիշատակվել են առնվազն h անգամ։
Այսպիսով, h գործակիցը միաժամանակ արտահայտում է և հրատարակված հոդվածների քանակը և յուրաքանչյուր հոդվածի հիշատակումների քանակը։
Գործակիցը մշակվել է կատարելագործելու գնահատման այնպիսի պարզ միջոցները, ինչպիսիք են՝ մեջբերումների կամ հրատարակումների քանակը։
Գործակիցը լիովին աշխատում է միայն միևնույն բնագավառում աշխատող գիտնականներին համեմատելու համար։ Մեջբերումների քանակը գիտության տարբեր բնագավառների համար էապես տարբեր է։
h գործակիցը այլընտրանք է ավելի վաղ ընդունված՝ ամսագրի ազդեցության գործոնի միջոցով կոնկրետ հետազոտողի աշխատանքները գնահատելու մեթոդին։
Քանի որ h գործակցում հաշվի են առնվում միայն մեծ թվով հղված հոդվածները, ուստի այն որոշելը համեմատաբար պարզ պրոցես է։
Հիրշը ցույց է տվել, որ պարգևներ ստացած գիտնականների համար, ինչպես օրինակ Գիտությունների ակադեմիայի անդամ կամ Նոբելյան մրցանակակիր, h-ը շատ կանխատեսելի արժեք ունի։
Ֆիզիկայում միջին արդյունավետության գիտնականը պետք է ունենա իր աշխատած տարիների թվին հավասար h, մինչդեռ կենսաբժշկական գիտնականներինը ձգտում է ավելի բարձր արժեքների։
h գործակիցը աճում է հղումների կուտակմանը զուգընթաց, ուստի այն կախված է հետազոտողի 'գիտական տարիքից'։


== Ծանոթագրություններ ==
Գլեն Թեյլոր

Գլեն Թեյլոր (անգլ.՝ Glen A. Taylor, ապրիլի 20, 1941(1941-04-20), Springfield, Բրաուն շրջան, Մինեսոտա, ԱՄՆ), ամերիկացի գործարար, Մինեսոտա Թիմբերվուլվզի և Մինեսոտա Լինկսի Բասկետբոլի ազգային ասոցիացիայի թիմերի հիմնական սեփականատեր, ինչպես նաև Մինեսոտայի Սենատի նախկին անդամ Մինեսոտան։


== Կենսագրություն ==
Թեյլորը մեծացել է Մինեսոտա Կոմֆրի քաղաքում գտնվող ֆերմայում։ 1959 թվականին ավարտել է Կոմֆրի քաղաքի միջնակարգ դպրոցը, իսկ 1962 թվականին բակալավրի կոչում է ստացել Մանկատոյի Մինեսոտայի պետական համալսարանում։ Նա նաև հաճախել է Հարվարդի բիզնեսի դպրոց։
Համալսարանում ուսանելուց և ավարտելուց հետո աշխատել է Carlson Wedding Service ընկերությունում (ավելի ուշ Carlson Craft), պաշտոնական հրավերների մեջ մասնագիտացած տպարանում։ Այն բանից հետո, երբ ընկերության տերը որոշել է թոշակի անցնել, Թեյլորն առաջարկել է 2 մլն դոլար վճարել ընկերության համար 10 տարով տարաժամկետ վճարման համար։ 
Այս գնումը հիմք է դարձել ապագա Taylor Corporation-ի հիմքը։
1981-1990 թվականներին Թեյլորը Հանրապետական կուսակցությունից եղել է Մինեսոտայի սենատոր։ 1983-1985 թվականներին եղել է փոքրամասնության առաջնորդի օգնական, իսկ 1985-1987թվականներին՝ փոքրամասնության առաջնորդ։
1994 թվականին Թեյլորը գնել է «Մինեսոտա Թիմբերվուլվզ» թիմի բաժնետոմսերի հիմնական փաթեթը, իսկ 1999 թվականին գնել է «Մինեսոտա Լինքս» բասկետբոլային թիմը։ Նա նաև քննարկել է «Մինեսոտա Թվինս» թիմի գնման հնարավորությունը, սակայն գործարքը չի կայացել։ 2005 թվականին նրան անվանում էին «Մինեսոտա Վիկինգս» թիմի հնարավոր գնորդներից մեկը, բայց այն գնել է Զիգի Վիլֆը (անգլ.՝ Zygi Wilf)։ 
Թեյլորը նաև Taylor Corporation-ի հիմնադիրը և վարչության ղեկավարն է, մասնավոր բազմազգ ընկերության, որը զբաղվում է տպագիր գործով և էլեկտրոնիկայի հետ կապված բիզնեսով։ Taylor Corporation-ում աշխատում է ավելի քան 14 000 աշխատող։
2007 թվականին Forbes ամսագիրը Թեյլորին դասել է 149-րդ տեղը Ֆորբս 400-ի իր վարկանիշում, իսկ նրա ընկերությունը 254-րդ տեղում է ԱՄՆ մասնավոր ընկերությունների շարքում։ Թեյլորի կարողությունը 2019 թվականին գնահատվում է 2,8 մլրդ դոլար։
2014 թվականին Թեյլորը 100 մլն դոլարով գնել է Star Tribune թերթը։


== Ծանոթագրություններ ==


== Արտաքին հղումներ ==
* Biography on the Minnesota State Colleges and Universities website
Listing on 2007 Forbes 400
Taylor Companies on Forbes private corporations list
Իսմիխանլու

Իսմիխանլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 45 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Իիլաստե

Իիլաստե (էստ․՝ Iilaste), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆելիպե Ավենատի

Ֆելիպե Նիկոլաս Ավենատի Դովիլյաբիչուս (իսպ.՝ Felipe Nicolás Avenatti Dovillabichus, ապրիլի 26, 1993(1993-04-26), Մոնտեվիդեո, Ուրուգվայ), ուրուգվայցի ֆուտբոլիստ, «Ստանդարտ» (Լեժ) ակումբի հարձակվող։


== Ակումբային Կարիերա ==
Ավինատին իր հայրենի քաղաքի «Ռիվեր Փլեյտ» ակումբի սան է։ 2012 թվականի փետրվարի 19-ին «Նասոնալ»-ի դեմ մրցաշարում նորամուտ է ունեցել Ուրուգվայի ֆուտբոլի առաջնությունում։ Հունիսի 3-ին «Դեֆենսոր Սպորտինգ»-ի դեմ խաղում Ֆելիպեն խփել է իր առաջին գոլը նոր թիմի կազմում։ Երկրորդ մրցաշրջանում նա տեղ է նվաճել հիմնական կազմում և դարձել է լավագույն ռմբարկուներից մեկը։
2013 թվականի ամռանը Աշխարհի երիտասարտական առաջնությունից հետո Ավենատին տեղափոխվել է իտալական «Տերնանու»։ Օգոստոսի 24-ին «Կարպի» ֆուտբոլային ակումբի դեմ խաղում նորամուտ է ունեցել Սերիա B-ում։ Նոյեմբերի 17-ին «Պեսկարա»-ի դեմ խաղում Ֆելիպեն խփել է առաջին գոլը հօգուտ «Տերնանու»-ի։


== Միջազգային կարիերա ==
2013 թվականին Ֆելիպեն օգնել է Ուրուգվայի երիտասարդական հավաքականին արծաթե մեդալ նվաճել աշխարհի երիտասարդական առաջնությանը Թուրքիայում։ Մրցաշարում նա խաղացել է Խորվատիայի, Նոր Զելանդիայի, Իսպանիայի, Իրաքի և Ֆրանսիայի հավաքականների դեմ։ Իսպանացիների դեմ խաղում Ավենատին խփել է գոլ։


== Ձեռքբերում ==
Միջազգային
Ուրուգվայի ֆուտբոլի հավաքական (մինչև 20)Երիտասարդների աշխարհի  առաջնություն


== Ծանոթագրություններ ==


== Արտաքին հղումներ ==
Profilo e statistiche su Eurosport.com
Աբադան (այլ կիրառումներ)

Աբադան եզրը կարող է վերաբերել․

Աբադան - քաղաք Իրանի հարավ-արևմուտքում, Խուզիստանում։
Աբադան - քաղաք Թուրքմենստանում՝ Ախալյան վիլայեթում՝ Թուրքմենստանի արևմտյան մասում։
Սուրբ Հակոբ վանք (Հաճն)

Սուրբ Հակոբ (Սուրբ Հակոբ Մծբնա վանք, Հաճնո վանք, Հաջնո վանք), հայկական վանք պատմական Լեռնային Կիլիկիայի Հաճն քաղաքում, որը կառուցվել է 11-րդ դարում և պատերի մի մասը կանգուն է մինչև օրս։
Վանքի մեծ մասն այժմ ավերակների մեջ է և ավելի քան 120 տարի վերականգնման աշխատանքներ չեն կատարվել։
Սուրբ Հակոբը շրջապատված էր ամրակուռ պարիսպներով, շուրջը կային սառնորակ աղբյուրներ։ Վանքը կառուցվելուց հետո վերանորոգվել է 1554, 1885 և 1900 թվականներին։ 1882 թվականին վանքը դարձել է որբանոց, որին կից գործում էր Մկրտչյան գիշերօթիկ վարժարանը։ Վանքում ստեղծվել էր նաև հիվանդանոց։ Ավերվել ու ամայացել է թուրքերի հարձակումներից։  Վանքը եղել է շրջանի հոգևոր և կրթական կենտրոնը։ Վանահայրերը հանդես են եկել իբրև ուսուցիչներ։


== Ծանոթագրություններ ==
(4619) Պոլյախովա

(4619) Պոլյախովա (անգլ.՝ Polyakhova), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,688227 ա. մ., առավելագույնը մոտենում է 2,6056 ա. մ. հեռավորության վրա և հեռանում 2,7709 ա. մ.։ Արեգակի շուրջ մեկ ամբողջական պտույտ է կատարում 1609,89 երկրային օրվա ընթացքում, իր ուղեծրով շարժվելով միջինում 0,223617 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4619) Պոլյախովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լա Կրուա սյուր Ռուդուլ

Լա Կրուա սյուր Ռուդուլ (ֆր.՝ La Croix-sur-Roudoule), կոմունա Ֆրանսիայի հարավ-արևելքում՝ Պրովանս Ալպեր Լազուր ափ շրջանի Ծովափնյա Ալպեր դեպարտամենտի Նիցցա շրջանի Վանս կանտոնում։ Մինչև 2015 թվականի մարտը կոմունան վարչականորեն ընդգրկված էր Պյուժե Տենիե լուծարված կանտոնի կազմում (Նիցցա շրջան)։
Կոմունայի տարածքը կազմում է 30.06 կմ², 2006 թվականին բնակչությունը կազմել է 86 մարդ աճի միտումով, 2012 թվականին՝ 94 մարդ, բնակչության խտությունը՝ 3.1 մարդ/կմ²։


== Բնակչություն ==
Կոմունայի բնակչությունը  2011 թվականին կազմել է 91 մարդ, 2012 թվականին՝ 94 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 47 բնակիչներից 30-ը եղել են տնտեսապես ակտիվ, 17-ը՝ ոչ ակտիվ (ակտիվության գործակիցը կազմել է 63.8 %, 1999 թվականին եղել է 56.4 %: Աշխատունակ տարիքի 30 ակտիվ բնակիչներից աշխատում էին 27-ը (14 տղամարդ և 13 կին), 3 հաշվառված էին որպես գործազուրկ (1 տղամարդ և 2 կին)։ Աշխատունակ տարիքի 17 ոչ ակտիվ բնակիչներից 5-ը եղել են աշակերտներ կամ ուսանողներ, 4-ը՝ թոշակառուներ, իսկ 8-ը՝ ոչ ակտիվ են եղել այլ պատճառներով։


== Ծանոթագրություններ ==
Սուրբ Աստվածածին եկեղեցի (Եղվարդ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Եղվարդի Սուրբ Աստվածածին եկեղեցի, եկեղեցի Հայաստանի Եղվարդ քաղաքում։ Այն կառուցվել է 1301 թվականին՝ Քրիստոնեությունը Հայաստանում պետական կրոնի տարածման հազարամյակի առթիվ։


== Պատմություն և ճարտարապետություն ==
Կառուցել է Ազիզբեկ Իշխանն իր կնոջ՝ Վախախի երազի հիման վրա։ Եկեղեցին կոչվում է դամբարան եկեղեցի, որովհետև այդտեղ ամփոփված է Ազիզբեկ Իշխանի որդու աճյունը։
Եկեղեցին ունի երկու հարկ։ Եկեղեցու չորս կողմը կենդանակերպ քանդակներ են։ Եկեղեցու արևմտյան ճակատին քանդակված է խաչ։ Խաչի ձախ կողմում Աստվածամայրն է՝ մանուկ Հիսուսով, իսկ աջ մասում՝ Հովսեփը։ Ներքևի մասում ցլի և առյուծի քանդակներ են։ Եկեղեցու հյուսիսային ճակատին արծիվն է՝ ճանկած ավանակին։ Արծվի քանդակի տակ՝ կամարաձև պատի վրա, ճարտարապետի անունն է՝ Շահիկ Վարդապետ։ Արևմտյան ճակատին քանդակված է կյանքի ծառը, վերևում հովազը հեծել է այծ։
Եղվարդի Սբ. Աստվածածին եկեղեցին նման է Մոմիկ Վարդապետի կառուցած Նորավանքին։ Եկեղեցու հյուսիսային կողմում՝ պատուհանի վերևում, եղնիկի պատկեր է։ Եկեղեցին իր պատմության ընթացքում ունեցել է չորս անուն՝ Սուրբ Առաքելոց, Սուրբ Խաչ, Սուրբ Նշան և վերջում Սուրբ Աստվածածին։ Ի տարբերություն Նորավանքի՝ Եղվարդի եկեղեցու երկրորդ հարկը բարձրացել են ոչ թե քարե աստիճաններով, ինչպես Նորավանքինը, այլ շարժական փայտե աստիճաններով բարձրացել են II հարկ՝ մասնակցելու Սուրբ պատարագի։


== Ներկա վիճակ ==
2008 թվականին եկեղեցու տարածքից ժամանակավոր առանձնացվեց խաչը, որովհետև խոնավությունից քայքայվում էր, և բերվեց իր նախնական տեսքի։ Եկեղեցու խաչը առանձնացնելիս հայտնաբերվեց 7-րդ դարի եկեղեցի՝ իր խլանիստ հիմքերով։ Հայտնաբերվեցին նաև լավաշ թխելու թոնիր, գերեզմանաքարեր, տապանաքարեր, ջարդված խաչքարեր, քիվեր՝ 13-րդ և 14-րդ դարերի։ Հյուսիսային մասում հայտնաբերվեց 3 մետր խորությամբ թոնիր(սառնարան), որտեղ պահել են ժամանակին մթերք և գինի։ Պեղումների ժամանակ եկեղեցու մուտքի դիմաց հայտնաբերվեցին իշխանական տոհմի գերեզմանաքարեր։ Եկեղեցին վերանորոգվել է 1960 -ական թվականներին։ Փոխվել են գմբեթի սյուները և ամրացվել։ 1905 թվականին, երբ Եղվարդ գյուղը մեծացել է, եկեղեցուն կից կառուցել են սև սրբատաշ քարերով գավիթ։ 1960-ական թվականներին այն քանդել են և բերել իր նախնական տեսքին։


== Պատկերասրահ ==

		
		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Kiesling, Brady (2005), Rediscovering Armenia: Guide, Երևան: Matit Graphic Design Studio 


== Արտաքին հղումներ ==
Armeniapedia.org: Yeghvard Church & Katoghike Church
Yeghvard Church Archived 2011-07-26 at the Wayback Machine.
Նիմե (գյուղ, Պյուհալեպա շրջան)

Անվան այլ կիրառումների համար տե՛ս՝ ՆիմեՆիմե (էստ․՝ Nõmme), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆրենսիս Քրիք

Ֆրենսիս Հարրի Քոմփթոն Քրիք (անգլ.՝ Francis Harry Compton Crick) (հունիսի 8, 1916(1916-06-08)[…], Նորտհեմպտոն, Անգլիա, Մեծ Բրիտանիայի և Իռլանդիայի միացյալ թագավորություն - հուլիսի 28, 2004(2004-07-28)[…], Լա Խոյա, Սան Դիեգո, Կալիֆոռնիա, ԱՄՆ), անգլիացի կենսաֆիզիկոս, մոլեկուլային կենսաբան, Լոնդոնի թագավորական ընկերության անդամ (1959), ԱՄՆ-ի գիտությունների և արվեստների ակադեմիայի պատվավոր անդամ (1962)։ 
1937 թվականից աշխատել է Քեմբրիջի համալսարանում։ Ջեյմս Ուոթսոնի հետ միասին հաստատել է ԴՆԹ-ի կառուցվածքը և բացատրել, թե ինչպես է տեղի ունենում դրա մոլեկուլի պատճենահանումը բջջի կիսման ժամանակ։ Դա դարի կարևորագույն հայտնագործություններից էր և մոլեկուլային գենետիկայի հիմքը հանդիսացավ։ Աշխատանքները հիմնականում վերաբերում են գենետիկական կոդի վերծանմանը։ Նոբելյան մրցանակ (1962, Ջեյմս Ուոթսոնի, Մ․ Ուիլկինսի հետ միասին)։


== Ծանոթագրություններ ==
Առավոտյան հորանջոց

«Առավոտյան հորանջոց» (նորվ.՝ Morgengjesp), նորվեգացի նկարիչ-էքսպրեսիոնիստ Էդվարդ Մունկի նկարներից։ Այս ստեղծագործությունը հեղինակը վրձնել է 1913 թվականին։ Յուղաներկով կտավի չափերն են 108 × 98 սմ։
Այսօր «Առավոտյան հորանջոց» ստեղծագործությունը պահպանվում և ցուցադրվում է Բերգենի ազգային պատկերասրահում (Բերգեն, Նորվեգիա)։


== Նկարագիր ==
«Առավոտյան հորանջոց» ստեղծագործությունում էքպրեսիոնիստ Էդվարդ Մունկը պատկերել է հոլանի կնոջ։ Վերջինս նստած է մահճակալի եզրին ու հորանջում է։


== Տես նաև ==
Էդվարդ Մունկի նկարների ցանկ


== Ծանոթագրություններ ==
Վյուրտեմբերգի թագավորություն

Վյուրտեմբերգի թագավորություն (գերմ.՝ Königreich Württemberg), պատմական երկիր Գերմանիայում, որը գոյություն է ունեցել 1806-1918 թվականներին։ Թագավորությանը նախորդել է Վյուրտեմբերգի դքսությունը։ Կառավարիչները Վյուրտեմբերգի արքայատոհմից էին։ Մայրաքաղաքը Շտուտգարտն էր։ Ներկայումս թագավորության տարածքը մտնում է Բադեն-Վյուրտեմբերգի կազմի մեջ։
Երգի և պարի բալթիական փառատոն

Երգի ու պարի բալթիական տոն (լատիշ․՝ Vispārējie Dziesmu un Deju svētki, լիտ.՝ Dainų ir šokių šventės, էստ․՝ laulupidu), Լատվիայի, Լիտվայի ու Էստոնիայի ազգային տոն։ Երգի ու պարի բալթիական փառատոններն անցկացվում են հինգ տարին մեկ (Լիտվայում չորս տարին մեկ) և դառնում են երգչախմբային ժողովրդական արվեստի ցուցադրության եզրափակումը, որին մասնակցում են երկրի լավագույն երգչախմբերը, որ հաղթել էին մրցույթի շրջանային փուլում։ Փառատոնը համաշխարհային բանավոր ու հոգևոր ժառանգության գլուխգործոցներից է։


== Լատվիա ==
Երգի ու պարի փառատոնի անցկացումը Լատվիայում արդեն վերածվել է ավանդույթի և համարվում է լատվիացիների հասարակական ու մշակութային կյանքի անբաժանելի մասը։ Մի շաբաթից ավել Ռիգայում տեղի ունեցող տոնակատարությունները զբաղեցնում են քաղաքի բոլոր փողոցները, հրապարակներն ու այգիները։ Լատվիական առաջին փառատոնն անցկացվել է 1873 թ.։ Այն անցկացվել է Ռուսական կայսրության, խորհրդային իշխանության ժամանակ ու շարունակում է անցկացվել անկախ Լատվիայում։ Փառատոնին սովորաբար մասնակցում են շուրջ 300000 մարդ։ Ամենամասսայական միջոցառումը տեղի է ունեցել 2008 թ., երբ փառատոնին մասնակցել է 38500 մարդ։

1965 թ-ից միացյալ երգչախմբի դիրիժորն է Իմանտս Կոկարսը (1921-2011)։


== Լիտվա ==
Լիտվայում երգի ու պարի փառատոնն անցկացվում է չորս տարին մեկ։


== Էստոնիա ==

Էստոնական երգի փառատոնը (էստ․՝ Laulupidu) անցկացվում է Տալլինում հինգ տարին մեկ՝ հուլիս ամսին։ Առաջին փառատոնն անցկացվել է Տարտուում 1869 թ. ամռանը։ Փառատոնի կազմակերպման նախաձեռնողներից է եղել Յոհան Վոլդեմար Յանսենը։


== ՅՈՒՆԵՍԿՕ ==
2007 թ. նոյեմբերի 7-ին Երգի ու պարի բալթիական փառատոնն ընդգրկվել է մարդկության բանավոր ու հոգևոր ժառանգության գլուխգործոցների շարքում։ Դա հայտարարվել է Կոիհիրո Մատսուուրայի կողմից Փարիզում՝ ՅՈՒՆԵՍԿՕ-ի գրասենյակում կազմակերպված հանդիսության ընթացքում։ Հանձնաժողովը, որ կազմված էր արվեստի ու մշակույթի 18 մասնագետներից՝ իսպանացի գրող Խուան Գոյտիսոլոյի գլխավորությամբ, 56 թեկնածուներից ընտրել է 18-ը, որոնք պիտի համալրեն Համաշխարհային հոգևոր մշակույթի գործերի ցուցակը։


== Ծանոթագրություններ ==


== Գրականություն ==
Arvo Ratassepp։ Eesti laulupeod. Tallinn 1985
130 aastat eesti laulupidusid. Tallinn 2002 (ISBN 9985-813-24-3)


== Աղբյուրներ ==
The Baltic Song and Dance Celebrations unesco, 2003
laulupidu տոնի պաշտոնական կայքը


== Արտաքին հղումներ ==
Երգի համալատվիական XXIV փառատոնի ու պարի XIV փառատոնի վիճակագրական օրագիր Archived 2016-03-04 at the Wayback Machine.
Տրոիցկոե (գյուղ, Դեմիդովսկի շրջան)

Անվան այլ կիրառումների համար տե՛ս՝ ՏրոիցկոեՏրոիցկոե (ռուս.՝ Троицкое), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամալ Քլունի

Ամալ Ռամզի Քլունի (արաբերեն՝ أمل علم الدين, փետրվարի 3, 1978(1978-02-03), Բեյրութ, Լիբանան), լիբանանա-բրիտանացի իրավաբան, ակտիվիստ և գրող, նրա պաշտպանյալներն են եղել Վիքիլիքս կայքի հիմնադիր Ջուլիան Ասանժը, Ուկրաինայի նախկին վարչապետ Յուլիա Տիմոշենկոն։ 2014 թվականի սեպտեմբերին ամուսնացել է հոլիվուդյան հայտնի դերասան Ջորջ Քլունիի հետ։


== Վաղ կյանք ==
Ամալ Քլունին ծնվել է Բեյրութում (Լիբանան)։ Նրա հայրը՝ Ռամզի Ալամուդին, որը Բեյրութի Ամերիկյան համալսարանի կողմից արժանացել է բիզնես կառավարման մագիստրոսի կոչման, դրուզ է, մայրը՝ սուննի իսլամադավան։ Երկու տարեկանում նրա ընտանիքը տեղափոխվել է Մեծ Բրիտանիա։ Իրավաբանական կրթությունը ստացել է Նյու Յորքի համալսարանի իրավաբանական ֆակուլտետում և աշխատել Արդարադատության միջազգային դատարանում (Համաշխարհային դատարան)։ 2010 թվականին Լոնդոն վերադառնալուց հետո նա դարձել է «Դաութի Սթրիթ Չեմբրսի» փաստաբան։ Եղել է Սիրիայի հարցերով ՄԱԿ-ի հատուկ հանձնակատար Քոֆի Անանի խորհրդականը, 2013 թվականին՝ ՄԱԿ-ի անօդաչու սարքերի քննությամբ զբաղվող խմբի փաստաբանը։
Ամալ Քլունին տիրապետում է արաբերենին, անգլերենին և ֆրանսերենին։


== Կարիերա ==
Ամալ Քլունին ներգրավված է եղել մի շարք խոշոր դատավարություններում՝ Էլգինի մարմարները Մեծ Բրիտանիայից Հունաստան վերադարձնելու դատը, «Վիքիլիքս»-ի Ջուլիան Ասանժի պաշտպանությունը, Ուկրաինայի նախկին վարչապետ Յուլիա Տիմոշենկոյի դատը։ Աշխատել է ՄԱԿ-ում Լիբանանի հարցերով հատուկ դատարանի դատախազի, ինչպես նաև նախկին Հարավսլավիայի համար Միջազգային քրեական դատարանի հետ։
2015 թվականին Ամալ Քլունին Մարդու իրավունքների եվրոպական դատարանում ներկայացրել է Հայաստանը՝ որպես դատավարության երրորդ կողմ, Շվեյցարիան Դողու Փերինչեքի դեմ գործում։ Փերինչեքը 2007 թվականին դատապարվել էր Հայոց ցեղասպանությունը ժխտելու համար։
2021 թվականի սեպտեմբերին Միջազգային քրեական դատարանը (ՄՔԴ) Ամալ Քլունիին նշանակեց Դարֆուրում Սուդանի հակամարտության հարցերով հատուկ խորհրդական։


== Անձնական կյանք ==
2014 թվականի սեպտեմբերին ամուսնացել է հոլիվուդյան դերասան Ջորջ Քլունիի հետ։


== Հրապարակումներ ==
Ալամուդին, Ամալ. 19 Օգոստոս 2014 Անատոմիա է անարդար դատավարությունը։ Huffington Post։
Ալամուդին, Ամալ, Նիդալ Նաբիլ Ջուրդի և Դավիթ Թոլբրետ, Հատուկ դատարան Լիբանանում: օրենք և պրակտիկա Օքսֆորդ, Միացյալ Թագավորություն։ Օքսֆորդի համալսարան, 2014 ISBN 978-0-19-968745-9
«ՄԱԿ-ի հետաքննությունը Հարիրիի սպանության գործով» Ամալ Ալամուդին և Աննա Բոնինի


== Տես նաև ==
Ջորջ Քլունի


== Ծանոթագրություններ ==


== Արտաքին հղումներ ==
Ամալ Քլունի Archived 2015-01-24 at the Wayback Machine.
Ադաթ

Ադաթ (արաբերեն՝ عادة - սովորույթ, عادات - սովորույթներ) - սովորական, չգրված (ի տարբերություն շարիաթի) օրենք իսլամ դավանող մի շարք ժողովուրդների մոտ։
Ադաթ հիմնականում ձևավորվել է տոհմացեղային հարաբերությունների պայմաններում։ Ադաթին յուրահատուկ է բազմազանությունը, տարբեր նորմերի են հետևում երբեմն միևնույն ժողովրդի հատվածները։ Ըստ Ադաթի, «արյունը արյամբ են լվանում», «եղբայրների առկայության դեպքում քույրերը ժառանգ չեն», «հարսին պետք է գնել» ևն։ 
Ադաթի շատ նորմեր (արյան վրժառություն, եղբայրության երդում, հարսնացուի առևանգում և այլն) ձևավորվել է դեռևս տոհմացեղային հարաբերությունների տիրապետության պայմաններում։ Չնայած ադաթը բովանդակում է բարոյականության որոշ կանոններ՝ հարգանք մեծերի նկատմամբ, հովանավորություն և օգնություն թույլերին և այլն, այն, ըստ որոշ կարծիքների, հետադիմական դեր է խաղում, քանի որ պաշտպանում է իրենց դարն ապրած նահապետական-տոհմական հարաբերությունները, բացասական ազդեցություն թողնում քաղաքացիական իրավունքի նորմերին համապատասխան ընտանեկան-ամուսնական հարաբերությունների կանոնավորման, անձնական ունեցվածքի ժառանգության կարգի վրա։


== Աղբյուրներ ==
Պասեկա (գյուղ, Սվալյավայի շրջան)

Անվան այլ կիրառումների համար տե՛ս՝ ՊասեկաՊասեկա (ուկրաիներեն՝ Пасіка), գյուղ Ուկրաինայի Անդրկարպատյան մարզի Սվալյավայի շրջանում։
2001 թվականի տվյալներով Պասեկա գյուղում բնակվում էր 1 193 մարդ։ Բնակավայրը զբաղեցնում է 12,64 կմ² տարածք։ Բնակչության խտությունը կազմում էր 94,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբելյան

Աբելյան, հայկական ազգանուն։


== Ազգանունը կրողներ ==
Աբել Ալեքսանի Աբելյան (ծնվ. 1978), դերասան, ռեժիսոր, պրոդյուսեր։
Ալեքսանդր Հարությունի Աբելյան (1858-1940), դրամատուրգ, թատերական գործիչ։
Ալպերթ Սողոմոնի Աբելյան (1893-1986), բժիշկ, արձակագիր։
Ավետիս Աբելյան (ծ. 1875), երկրաչափ։
Արտաշես Ղազարոսի Աբելյան (1932-2003), դերասան։
Արտեմ Աղաբեկի Աբելյան (1914-1982), Հայաստանի վաստակավոր ուսուցիչ, Հայրենական մեծ պատերազմի մասնակից։
Գեորգ Աբելյան (1941-2011), արձակագիր, հրապարակախոս։
Իռեն Աբելյան (ծնվ. 1984), դերասանուհի։
Հակոբ Աբելյան (20-րդ դար), լրագրող։
Հարություն Տիգրանի Աբելյան (1849-1921), քիմիկոս, հրապարակախոս։
Հովհաննես Աբելյան
Հովհաննես Հարությունի Աբելյան (1865-1936), դերասան։
Հովհաննես Աբելյան, հայ նկարիչ։
Հռիփսիմե Զաքարի Աբելյան (1890-1984), բանաստեղծուհի։
Մովսես Աբելյան (1963), դիվանագետ։
Ներսես Հարությունի Աբելյան (1855-1933), հասարակական և գրական գործիչ, տնտեսագետ, ինժեներ-տեխնոլոգ։
Պետրոս Աբելյան (1807-1877), հոգևորական գործիչ, արքեպիսկոպոս։
Պողոս Գրիգորի Աբելյան (1877-1943), ազգային-ազատագրական շարժման գործիչ, տնտեսագետ, իրավաբան, մանկավարժ, գրող, թարգմանիչ։
Սողոման Աբելյան, բժիշկ։
Վարուժան Աբելյան
Վարուժան Հմայակի Աբելյան (ծնվ. 1954), կենսաբան-տեխնոլոգ։
Վարուժան Սամսոնի Աբելյան (ծնվ. 1950), իրավաբան։


== Գրական հերոսներ ==
Հովհաննես Աբելյան, Վարդգես Պետրոսյանի «Հայկական էսքիզներ» վիպակի հերոսներից։


== Ծանոթագրություններ ==
Բոլշակովո (գյուղ, Սլաոսկի շրջան)

Բոլշակովո (ռուս.՝ Большаково), գյուղ Ռուսաստանի Կալինինգրադի մարզի Սլաոսկի շրջանի կազմում։
Բնակչությունը 2010 թվականին գրանցված տվյալներով կազմում էր 2448 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օնիկ Խնկիկյան

Օնիկ Սարգսի Խնկիկյան (մարտի 12, 1940(1940-03-12), Բուրգաս, Բուլղարիա), հայ պատմաբան, հնագետ։ Պատմական գիտությունների դոկտոր (1998):


== Կենսագրություն ==
Օնիկ Խնկիկյանը ծնվել է Բուրգասում։ 1966 թվականին ավարտել է Խաչատուր Աբովյանի անվան պետական մանկավարժական ինստիտուտը։ 1988-1996 թվականներին եղել է Երևանի պետական համալսարանի, 1997-1998 թվականներին՝ ՀՀ ԳԱԱ հնագիտության և ազգագրության ինստիտուտի ավագ գիտաշխատող, 2005 թվականից՝ Եղեգնաձորի «Գիտելիք» համալսարանի դասախոս։
Աշխատությունները վերաբերում են Հայաստանի բրոնզի դարաշրջանի արհեստներին, Սյունիքի բրոնզ-երկաթեդարյան հուշարձանների քննությանը։ Համահեղինակ է «Հին Շիրակավան. 1977-1981 թվականների պեղումների արդյունքները» աշխատության (2002):
Մշակել է Եղեգնաձորի երկրագիտական թանգարանում պահպանվող Ճոչ-Տարից 1989 թվականին հայտնաբերված մ.թ.ա. 7-րդ դարի ուրարտական բրոնզե գոտին։


== Երկեր ==
Արհեստները բրոնզեդարյան Հայաստանում, Երևան, 1977։
Syunik during the bronze and iron ages, N. Y., 2002.
Հայաստանի հնագիտություն (Հին քարի դարից մինչև Վանի թագավորության անկումը)։ Երևան, 2009։


== Ծանոթագրություններ ==
Պետրուշկա (Չեսնոկովկայի վտակ)

Պետրուշկա  (ռուս.՝ Петрушка), գետ Ռուսաստանում, հոսում է Կեմերովսկի շրջանում։ Գետի երկարությունը 12 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հակի

Անվան այլ կիրառումների համար տե՛ս՝ Հակի (այլ կիրառումներ)Հակի, գյուղ Արևմտյան Հայաստանում, Վանի վիլայեթի Արճեշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ալբերտ Պարսամյան

Ալբերտ Սուրենի Պարսամյան (մարտի 7, 1935(1935-03-07), Երևան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 26, 1995(1995-12-26), Բյուրական, Արագածոտնի մարզ, Հայաստան), հայ նկարիչ, ՀԽՍՀ վաստակավոր նկարիչ (1983)։
Աստղաֆիզիկոս Էլմա Պարսամյանի եղբայրն է։


== Կենսագրություն ==
1959 թվականին ավարտել է Երևանի գեղարվեստա-թատերական ինստիտուտը։ Գործերից պահվում են Հայաստանի ազգային պատկերասրահում, ԺԱԹ-ում, Տրետյակովյան պատկերասրահում (Մոսկվա)։


== Ստեղծագործական գործունեություն ==
Պարսամյանի արվեստին բնորոշ են տաք, հստակ գունահարաբերումները, կերպարային հավաստիությունը։

«Աիդայի դիմանկարը», 1968
«Դիմանկար արևածաղիկներով», 1970
«Նատյուրմորտ», 1982
«Ինքնանկար», 1982
«Ձմեռը Բյուրականում», 1982
«Ավետում», 1990
«Գյուղում»
«Աղբյուրի մոտ»
«Աշնանը»1978 թվականին ճամփորդել Է Իսպանիայում, ստեղծել է «Իսպանական նկարաշարը»։

«Երեկո», 1965
«Դժվար տարիներ»
«1941 թիվ»


== Ցուցահանդեսներ ==
1960 թվականից մասնակցել է ցուցահանդեսների։ Անհատական ցուցահանդես է ունեցել Գերմանիայում (1993), Երևանում (1997 թվական, հետմահու)։


== Ծանոթագրություններ ==


== Արտաքին հղումներ ==
Ալբերտ Պարսամյան
Դոբրինկա (գյուղ, Վյազեմսկի շրջան)

Անվան այլ կիրառումների համար տե՛ս՝ ԴոբրինկաԴոբրինկա (ռուս.՝ Добринка), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օուշենի ութ ընկերուհիները

«Օուշենի ութ ընկերուհիները» (անգլ.՝ Ocean's 8), 2018 թվականի ամերիկյան կրիմինալ կատակերգություն, նկարահանված Գարի Ռոսսի կողմից, սցենարի հեղինակը Ռոսի և Օլիվիա Միլչերն են: Ֆիլմը Սթիվեն Սոդերբերգի  Օուշենի եռագրության սպին֊օֆն է և շարունակությունը: Ֆիլմում խաղում են այնպիսի դերասաններ, ինչպիսիք են Սանդրա Բուլոքը, Քեյթ Բլանշետը, Էն Հեթուեյը, Մինդի Քալինգը, Սառա Փոլսոնը, Ռիհաննան, Հելենա Բոնեմ Քարթերը և Ակվաֆինան։ Ֆիլմը պատմում է կանանց խմբի մասին, որը գլխավորում է Դեբի Օուշենը՝ Դենի Օուշենի քույրը, ով լավ մշակված հանցագործություն է պլանավորում ամենամյա Մեթ Գալայի ժամանակ, Նյու Յորք քաղաքում։
Ֆիլմի նկարահանման շրջանը սկսել է 2016 թվականի հոկտեմբերին Նյու Յորքում։ Պրեմիերան կայացել է 2018 թվականի հունիսի 5֊ին Ալիս Թուլի համերգասրահում։ Այն թողարկվել է  Warner Bros. Pictures֊ի կողմից 2018 թվականի հունիսի 8֊ին, Օուշենի տասներեք ընկերները ֆիլմի թողարկման 11-ամյակի օրը։ Ֆիլմը համաշխարհային ռեկորդ է սահմանել` հավաքելով 212 միլիոն դոլար։ Ֆիլմը քննադատների կողմից անտարբերության է մատնվում. գնահատվում է լավ ընտրված դերասանական կազմը (հատկապես Սանդրա Բուլոքը, Քեյթ Բլանշետը և Էն Հեթուեյը), բայց քննադատվում է կենցաղային պատմությունների գիծը:


== Ծանոթագրություններ ==
Մ.թ.ա. 57


== Դեպքեր ==


== Ծնունդներ ==


== Մահեր ==
Անդալիս

Անդեալիս, բազմամյա բույսերի վեգետատիվ բազմացման ձև, երբ խաղողի վազի մատը, պտղատու ծառի կամ թփի շիվն արմատակացնում են՝ առանց մայր բույսից անջատելու։ Այգեգործության մեջ անդալիսի համար բույսը սովորաբար մոտեցնում են հողին։


== Ձևեր ==
Անդալիսի տարածված ձևերն են՝

հասարակ անդալիս,
տաշտաթաղ անդալիս,
չինական անդալիսՆոր ստացված բույսը նույն աշնանը կամ 1-3 տարի հետո, երբ նրա արմատները հասնում են հին արմատների հիմնական զանգվածին, անջատում են մայր բույսից (տաշտաթաղ անդեալիս կատարելիս չեն անջատում)։
Անդալիսը կիրառվում է դժվար արմատակալող փոփոխակների արմատակալումը, հազվագյուտ փոփոխակների և հիբրիդային հեռանկարային նոր ձևերի բազմացումը արագացնելու, այգու դատարկ տեղերը լրացնելու, այգին խտացնելու, վազերը երիտասարդացնելու համար։ Ֆիլոքսերայով վարակված այգիներում կարելի է կատարել տաշտաթաղ անդալիս։ Պտղաբուծության մեջ անդալիս կիրառվում է միայն այլ տեղում վերատնկելու համար։ Անդալիսի շնորհիվ հնարավոր է դառնում փոխել մշակության համակարգը, բարձրացնել բերքի որակը։


== Ծանոթագրություններ ==


== Գրականություն ==
Коровкин О. А. Отводок // Анатомия и морфология высших растений: словарь терминов. — М. : Дрофа, 2007. — С. 128. — 268, [4] с. — (Биологические науки: Словари терминов). — 3000 экз. — ISBN 978-5-358-01214-1.
2017-18 NBA մրցաշրջան

2017-18 NBA մրցաշրջան, դարձել է Բասկետբոլի ազգային ասոցիացիայի 72-րդ մրցաշրջանը։ Ասոցիացիայի չեմպիոն է դարձել «Գոլդեն Սթեյթ Ուորիորս» ակումբը։ 2018 թվականի փետրվարի 18-ին Լոս Անջելես քաղաքում անցկացվել է NBA բոլոր աստղերի խաղը։ Ամենամյա մրցաշրջանի խաղերը ավարտվել են 2018 թվականի ապրիլի 11-ին, իսկ NBA 2018 թվականի Փլեյ Օֆի խաղերը սկսել են ապրիլի 14-ին։


== Տրանսֆերներ ==


=== Ազատ գործակալներ ===
2017 թվականի հուլիսի 1-ից սկսվել են բանակցությունները ազատ գործակալների հետ։ Հուլիսի 6-ից ակումբները թույլտվություն են ստացել գործարքնել կնքել մարզիկների հետ։


=== Փոփոխությունները մարզչական կազմում ===
NBA պատմության մեջ առաջին անգամ չեն գրանցվել մարզիչների փոփոխություններ, մինչ մարզական ճամբարների սկիզբը։

2017 թվականի հոկտեմբերի 22-ին «Ֆինիքս Սանս» ակումբի գլխավոր մարզչի պաշտոնը լքել է Էրլ Ուոթսոնը։ Նա ժամանակավորապես իրականացնում էր ակումբի գլխավոր մարզիչ Ջեյ Տրիանոյի պարտականությունները։
2017 թվականի նոյեմբերի 27-ին պաշտոնը լքել է «Մեմֆիս Գրիզլիսի» գլխավոր մարզիչ Դևիդ Ֆիզդեյլը։ Ջո Պրունտին ընտրվել է մարզչի ժամանակավոր պաշտոնակատար։
2018 թվականի հունվարի 22-ին աշխատանքից հեռացվել է «Միլուոքի Բաքսի» մարզիչ Ջեյսոն Քիդը։


== Ամենամյա մրցաշրջան ==
Ամենամյա մրցաշրջանը սկսվել է 2017 թվականի հոկտեմբերի 17-ին և ավարտվել 2018 թվականի ապրիլի 11-ին։ 2017 թվականի դեկտեմբերի 25-ին անցկացվել են Սուրբծննդյան խաղերը։


=== Միջազգային խաղեր ===
2017 թվականի օգոստոսի 9-ին NBA-ը հայտարարել է, որ «Բրուկլին Նեթս» ակումբը երկու հանդիպում կանցկացնի Մեխիկոյում։ 2017 թվականի դեկտեմբերի 7-ին «Նեթսի» դեմ հանդես է եկել «Օկլահոմա Սիթի Թանդեր»-ը, իսկ դեկտեմբերի 9-ին «Մայամի Հիթ»-ը։
2017 թվականի օգոստոսի 10-ին NBA-ը հայտնել է, որ «Ֆիլադելֆիա Սևնթի Սիքսերս»-ի և «Բոստոն Սելտիկս»-ի հանտիպումը կկայանա 2018 թվականի հունվարի 11-ին՝ Լոնդոնի «02 Արենա»-ում։


== Փլեյ Օֆ ==


== Մրցանակներ ==


=== Շաբաթվա մարզիկներ ===


=== Ամսվա մարզիկ ===


=== Ամսվա սկսնակ ===


=== Ամսվա մարզիչ ===


== Ծանոթագրություններ ==


== Արտաքին հղումներ ==
http://www.nba.com/ 2017-18 NBA մրցաշրջան. պաշտոնական կայք
Էբբի Ջեյքոբսոն

Էբբի Ջեյքոբսոն (անգլ.՝ Abbi Lee Jacobson, փետրվարի 1, 1984(1984-02-01), Chesterbrook, Tredyffrin Township, Չեստեր շրջան, Փենսիլվանիա, ԱՄՆ), ամերիկացի կատակերգակ, սցենարիստ, դերասան և նկարազարդող։ Առավել հայտնի է որպես «Բրոդ Սիթի» հեռուստասերիալի ստեղծողներից ու գլխավոր դերը կատարողներից մեկը։


== Վաղ տարիներ ==
Ջեյքոբսոնը ծնվել է հրեական ընտանիքում։ Նրա մայրը՝ Սյուզան Կոմմը, նկարչուհի է, իսկ հայրը՝ Ալան Ջեյքոբսոնը, գրաֆիկական դիզայներ։ Նա մեծացել է Ուեյնում՝ Փենսիլվանիա նահանգում, որտեղ սովորել է Ուելլի Ֆորջ միջնակարգ դպրոցում(անգլ.՝ Valley Forge Middle School) և Քոնեստոգի ավագ դպրոցում (անգլ.՝ Conestoga High School)։ Ջեյքոբսոնը գեղարվեստ և տեսաարտադրություն է սովորել Մերիլենդի արվեստի ինստիտուտի քոլեջում, ինչպես նաև երրորդ կուրսում մի կիսամյակ սովորել է Էմերսոնի քոլեջում, որից հետո հետ է վերադարձել Մերլենդի համալսարան։
2006 թվականին ավարտելով համալսարանը՝ Ջեյքոբսոնը տեղափոխվել է Նյու-Յորք, որտեղ սկսել է դասեր վերցնել «Atlantic Theater Company» ընկերությունում և «Upright Citizens Brigade Theatre» կատակերգական ակումբում, որտեղ ծանոթացել է Իլանա Գլեյզերի հետ։


== Կարիերա ==


=== «Բրոդ Սիթի» ===
2009-2011 թվականներին Ջեյքոբսոնը և Գլեյզերը իրենց գրած «Բրոդ Սիթի» վեբ-սերիալում, որը պատմում էր Նյու-Յորքում նրանց կյանքի մասին,  կատարել են գլխավոր դերերը։ Շոուն «Լավագույն վեբ-սերիալ» կատեգորիայում առաջադրվել է «ECNY» մրցանակին, և քննադատների կողմից արժանացել է դրական արձագանքի։ Ջեյքոբսոնն ու Գլեյզերը նաև սերիալը  ադապտացրել են «Broad City Live» անվանումով լայվ-շոուին, որով ելույթ են ունեցել «Upright Citizens Brigade Theatre»-ում։
2011 թվականին FX հեռուստաալիքը ձեռք է բերել Ջեյքոբսոնի ու Գլեյզերի՝ սերիալի համար գրած սցենարը․ շոուի պրոդյուսերը պետք է լիներ Էմի Փոլերը։ Սակայն ալիքը հավանություն չի տվել սցենարին և հրաժարվել է նրա արտադրությունից։ Ջեյքոբսոնն ու Գլեյզերը սերիալն առաջարկել են Comedy Central հեռուստաալիքին, որը ձեռք է բերել շոուն և պատվիրել է պիլոտային դրվագ։
Սերիալի պրեմիերան կայացել է 2014 թվականի հունվարի 22-ին։ Շոուն հաջողությամբ է ընդունվել ինչպես քննադատների կողմից, այնպես էլ վարկանիշներում։


== Նկարազարդում ==
2013 թվականին Ջեյքոբսոնը «Chronicle Books» հրատարակչության հետ համատեղ լույս է ընծայել երկու գունազարդման գիրք՝ «Color This Book: New York City» և «Color This Book: San Francisco»։ Նա նաև եղել է 2016 թվականի հոկտեմբերին «Viking Press» հրատարակչության  թողարկած և ըստ «The New York Times»-ի բեսթսելլեր դարձած «Carry This Book» գրքի նկարազարդողը։


== Անձնական կյանք ==
Ջեյքոբսոնը երկսեռ է։


== Ֆիլմագրություն ==


=== Կինո ===


=== Հեռուստատեսություն ===


=== Վեբ-հեռուստատեսություն ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Эбби Джейкобсон (անգլ.) Internet Movie Database կայքում
Նովոֆյոդորովկա (գյուղ, Կազանկայի շրջան)

Անվան այլ կիրառումների համար տե՛ս՝ ՆովոֆյոդորովկաՆովոֆյոդորովկա (ուկրաիներեն՝ Новофедорівка), գյուղ Ուկրաինայի Նիկոլաևի մարզի Կազանկայի շրջանում։
2001 թվականի տվյալներով Նովոֆյոդորովկա գյուղում բնակվում էր 305 մարդ։ Բնակավայրը զբաղեցնում է 0,468 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հաստատուն էլեկտրական հոսանք

Միավոր ժամանակամիջոցում հաղորդչի լայնական հատույթով անցած լիցքի քանակը ժամանակի ընթացքում կարող է փոփոխվել կամ մնալ հաստատուն։
Հոսանքը կոչվում է հաստատուն, եթե հաղորդչի լայնական հատույթով կամայական հավասար ժամանակամիջոցներում անցնում է լիցքի նույն քանակը։
Էլեկտրական հոսանքի քանակական բնութագրիչը հոսանքի ուժ կոչվող ֆիզիկական մեծությունն է։ 
Հաստատուն հոսանքի ուժ կոչվում է այն սկալյար մեծությունը, որը հավասար է հաղորդչի լայնական հատույթով անցած լիցքի և այն ժամանակամիջոցի հարաբերությանը, որի ընթացքում այդ լիցքն անցել է։


== Չափման միավոր ==
Միավորների ՄՀ-ում հոսանքի ուժի միավորը մեկ ամպերն է (1Ա՝ ի պատիվ ֆրանսիացի ֆիզիկոս Ամպերի), որը հիմնական միավոր է և սահմանվում է հոսանքակիր հաղորդիչների մագնիսական փոխազդեցության հիման վրա։
Հոսանքի ուժը հավասար է 1 ամպերի, եթե վակուումում իրարից 1 մ հեռավորությամբ երկու անվերջ երկար և անվերջ բարակ հաղորդալարերով անցնելիս նրանցից յուրաքանչյուրի 1մ երկարությամբ հատվածի վրա մյուսի կողմից ազդում է 2.10−7 Ն ուժ։


== Աղբյուրներ ==
Է. Ղազարյան, Ա. Կիրակոսյան, Գ. Մելիքյան, Ա. Մամյան, Ս. Մաիլյան «Ֆիզիկա 11»
Լիցեյական թատրոն (Բրոդվեյ)

Լիցեյական թատրոն (անգլ.՝ The Lyceum Theatre), բրոդվեյան թատրոն, գտնվում է Նյու Յորքի Մանհեթեն վարչական շրջանի թատերական թաղամասում, 45-րդ փողոցում (ԱՄՆ)։ Լիցեյական թատրոնը Նոր Ամստերդամ թատրոնի հետ բրոդվեյան ամենահին թատրոններից մեկն է, առաջին շինություններից մեկն է, որ ներառվել է ԱՄՆ-ի պատմական վայրերի ազգային գրանցամատյանում (պատմության և ճարտարապետության հուշարձան) և Բրոդվեյի այն փոքրաթիվ թատրոններից է, որոնք պահպանել են իրենց նախնական անվանումը։


== Պատմություն ==
Թատրոնը կառուցվել է 1902-1903 թվականներին իմպրեսարիո Դանիել Ֆրոմանի և «Herts & Tallent» ճարտարապետական կազմակերպության կողմից, Չորրորդ պողոտայում գտնվող առաջին լիցեյական թատրոնի փոխարեն, որը փակվել էր 1902 թվականի ապրիլին։ Լիցեյական թատրոնը բացվել է 1903 թվականի նոյեմբերի 2-ին, «Լեռնային իշխան» ներկայացմամբ։ Չարլզ Ֆորմանը (Դանիելի եղբայրը) թատրոնի ղեկավարն էր մինչև իր կյանքի վերջը, 1915 թվականը։
Լիցեյական թատրոնի գործունեության առաջին տարիներին այստեղ հանդես են եկել այնպիսի դերասաններ, ինչպիսիք են, Էտել Բերիմորը, Բիլլի Բյորկը, Բէզիլ Ռէտբոունը, Ֆաննի Բրայսը, Ուոլթեր Հյուսթոնը, Միրիամ Հոփկինսը, Կորնելիա Օտիս Սքիները և ուրիշներ։
1950 թվականից թատրոնը «The Shubert Organization» կազմակերպության սեփականությունն է։ 1974 թվականին Լիցեյական թատրոնը բրոդվեյան թատրոններից առաջինն էր, որ ստացել է պատմության ու ճարտարապետության հուշարձանի կարգավիճակ և ներառվել է ԱՄՆ-ի պատմական վայրերի ազգային գրանցամատյանում։
Ներկայումս թատրոնը պահպանել է իր սկզբնական դիզայնի հիմնական մասը։ Այդ թվում են բարդ մարմարե աստիճաններն ու շերտավոր վրանը։ Չնայած եռահարկ հանդիսասրահին` Լիցեյականը Բրոդվեյի ամենափոքր թատրոններից մեկն է. այն կարող է տեղավորել ընդամենը 922 հանդիսատես։
Պահպանվել է նաև Դանիել Ֆրոմանի բնակարանը, որը գտնվում է թատրոնի շենքում։ Նա խնդրել էր իր տան բնակարանի դուռը նախագծել այնպես, որ այն բացվի դեպի հանդիսասրահ։ Այն բացելով` կարելի է դիտել բեմի վրա կատարվող իրադարձությունները թռչնի թռիչքի բարձրությունից։ Ըստ լեգենդի, մի անգամ Դանիելը բացել է դուռն ու սպիտակ թաշկինակ է ծածանել։ Դրանով նա ցանկացել է հուշել իր կնոջը, դերասանուհի Մարգարետ Իլլինգտոնին, որ նա չափազանց անբնական է խաղումref name="Shubert"></ref>: Այժմ բնակարանն օգտագործվում է որպես արխիվային տարածք «The Shubert Organization» կազմակերպության համար։


== Թատրոնի հիմնական ներկայացումներ ==
«Հիասքանչ Կրայտոնը» (1903)
«Թե որքան կարևոր է լուրջ լինելը» (1910)
«Փոստատարը միշտ երկու անգամ է զանգում» (1936)
«Գյուղացի աղջիկը» (1950)
«Կատաղության պահին կանգ առ» (1957)
«Լեյտենանտը» մյուզիքլ (1974)
«Տղաները նախընտրում են շիկահերներին» մյուզիքլ (1995)
«Ես ինքս իմ կինն եմ» (2003)
«Մակբեթ» (2008)
«Տղաները Սկոտտսբորոյից» (2010)


== Ծանոթագրություններ ==


== Արտաքին հղումներ ==
Թատրոնի պաշտոնական կայք (անգլ.)
Թատրոնի էջը Internet Broadway Database կայքում (անգլ.)
Արմենակ Դարբինյան

Արմենակ Վաղարշակի Դարբինյան (ծնվ. 25 հուլիսի 1961 թ., գ. Սարուխան, Կամոյի շրջան), ՀՀ պետական գործիչ, ՀՀ կենտրոնական բանկի խորհրդի անդամ։


== Կրթություն ==
1966-1972 թթ. - սովորել և ավարտել է Կամոյի շրջանի Սարուխան գյուղի ութամյա դպրոցը։
1972-1976 թթ. - սովորել և ավարտել է Երևանի թիվ 5 միջնակարգ դպրոցը։
1976-1980 թթ. - սովորել և ավարտել է Երևանի ժողովրդական տնտեսության ինստիտուտի պլանատնտեսագիտական ֆակուլտետը։
1982-1989 թթ. - սովորել և ավարտել է ՀԽՍՀ գիտությունների ակադեմիայի տնտեսագիտության ինստիտուտի ասպիրանտուրան։ Տնտեսագիտության թեկնածու։
1995 թ. Վաշինգտոնում վերապատրաստվել է Արժույթի միջազգային հիմնադրամի մեկամսյա կուրսերում։
1995 թ. Վիեննայում և Ժնևում վերապատրաստվել է ԱՀԿ առևտրային քաղաքականության կուրսերում։
1998-2001 թթ. - սովորել և ավարտել է ՀՀ ֆինանսների և էկոնոմիկայի նախարարության Տնտեսագիտական հետազոտությունների ինստիտուտի դոկտորանտուրան։ Տնտեսագիտության դոկտոր է, պրոֆեսոր։


== Գիտամանկավարժական գործունեությունը ==
1984-1989 թթ. - Երևանի պետական համալսարան և Երևանի Կ. Մարքսի անվան պոլիտեխնիկական ինստիտուտի դասախոս։
1997-2006 թթ. - ՀՀ պետական կառավարման ակադեմիայի դասախոս։
1999 թ. - հետազոտական աշխատանքներ է կատարել Վաշինգտոնի Ջորջ Մեյսոնի համալսարանում։


== Աշխատանքային գործունեություն ==
1982-1991 թթ. - աշխատել է ՀԽՍՀ գիտությունների ակադեմիայի տնտեսագիտության ինստիտուտում որպես տնտեսագետ, ավագ տնտեսագետ, ապա՝ գիտաշխատող։
1991 թ. - ՀՀ Արտաքին տնտեսական կապերի նախարարության ֆինանսավարկային քաղաքականության վարչության պետ։
1991-1992 թթ. - ՀՀ Արտաքին տնտեսական կապերի նախարարի առաջին տեղակալ։
1992-1997 թթ. - ՀՀ Էկոնոմիկայի նախարարի տեղակալ։
1997-1998 թթ. - Հայկական գործարար կորպորացիայի գործադիր տնօրեն։
1999 թ. - ՄԱԿ-ի զարգացման ծրագրի խորհրդատու։
1998-2000 թթ. - ՀՀ ֆինանսների և էկոնոմիկայի նախարարության տնտեսագիտական հետազոտությունների ինստիտուտի ավագ գիտաշխատող, ապա թեմատիկ խմբի ղեկավար։
2000-2007 թթ. - ՀՀ ֆինանսների և էկոնոմիկայի նախարարության տնտեսագիտական հետազոտությունների ինստիտուտի տնօրեն։
2005-2011 թթ. - ՄԱԿ-ի զարգացման ծրագրի ծրագրերի համակարգող։
2003-2008 թթ. - Մեծ Բրիտանիայի զարգացման նախարարության հանրային կառավարման հարցերի գծով խորհրդատու։
2007-2010 թթ. - Տնտեսագիտության և կառավարման ինստիտուտի տնօրեն։
2010 թ. դեկտեմբերի 24-ին ՀՀ Նախագահի հրամանագրով նշանակվել է ՀՀ կենտրոնական բանկի խորհրդի անդամ՝ հինգ տարի ժամկետով։
2015 թ. դեկտեմբերի 24-ին ՀՀ Նախագահի հրամանագրով վերանշանակվել է ՀՀ կենտրոնական բանկի խորհրդի անդամ՝ հինգ տարի ժամկետով։Ամուսնացած է, ունի երեք որդի։


== Ծանոթագրություններ ==